നിയമ ബോധവത്കരണ ക്ളാസ് കൊല്ലം: അന്താരാഷ്ട്ര നീതി ദിനത്തോടനുബന്ധിച്ച് ജില്ലാ ജയില് അന്തേവാസികള്ക്കായി നിയമ ബോധവത്കരണ ക്ളാസ് നടത്തി. കൊല്ലം അഡിഷണല് ജില്ലാ കോടതി മൂന്ന് ജഡ്ജി വി. ഉദയകുമാര് നേതൃത്വം നല്കി. ജില്ലാ ജയില് സൂപ്രണ്ട് കെ.ബി. അന്സര് അദ്ധ്യക്ഷനായി. ജില്ലാ ജയില് അസിസ്റ്റന്റ് സൂപ്രണ്ട് എലിയാസ് വര്ഗീസ്, അഡ്വ. ആനന്ദ് ബ്രഹ്മാനന്ദന് എന്നിവര് സംസാരിച്ചു. ജില്ലാ ജയില് വെല്ഫയര് ഓഫീസര് എസ്.എസ്. പ്രീതി സ്വാഗതവും താലൂക്ക് ലീഗല് സര്വീസ് അതോറിറ്റി സെക്രട്ടറി ദയ നന്ദിയും പറഞ്ഞു.